da en da nl ca da da da es da da da da da da da da da da da da da da de en da da en en en en de da da fr da da da da da de da da da da da da da da da da da da da nl da en da da es nl da
Dansk Metal med 9 anbefalinger: Erhvervsskolerne skal have 2 mia. kr. – finansiering kommer fra SU | Dansk Metal
25.8.2022 10:30:00 CEST | Dansk Metal
To milliarder kroner frem mod 2025 skal styrke erhvervsuddannelserne. Det gælder på udstyr, bedre løn- og ansættelsesvilkår for underviserne, samt state-of-the-art-udstyr, som skal være med til at vende manglen på den faglærte arbejdskraft, der er essentiel for, at Danmark når sine store klimaambitioner om at reducere CO2-udledningen med 70 procent.
De to milliarder kroner skal tages fra SU’en for kandidatstuderende, der i stedet skal have mulighed for optage lån og arbejde mere ved siden af studierne.
Sådan lyder ét af Dansk Metals ni forslag og anbefalinger, der skal sikre, at Danmark har den nødvendige arbejdskraft til at nå de grønne klimamål, som politikerne har forpligtet sig til.
- Det er drastiske, men helt nødvendige tiltag, siger Claus Jensen, forbundsformand i Dansk Metal.
Mangel på arbejdskraft er historisk stor
Smede, mekanikere, industriteknikere, detailuddannede, elektrikere og tømrere. Uddannelserne udgør toppen af de faglærte profiler, der skal bruges til at komme i mål med den grønne omstilling. Det viser en analyse fra Industriens Uddannelser fra juni, hvor COWI har set nærmere på, hvilke kompetencer, der er kritiske for den grønne omstilling.
Det er blandt andre dygtige faglærte smede, industriteknikere og køleteknikere, der skal producere vindmøller, varmepumper og alle de øvrige maskiner og installationer, som fysisk udgør den grønne omstilling.
- Politikerne skal tage hårdere fat, hvis vi skal lykkes med de grønne målsætninger. Ellers står vi pludselig og mangler dygtige faglærte til at føre ambitionerne ud i livet, siger formand i Dansk Metal, Claus Jensen og forsætter:
- Der er mange gode planer og intentioner, men sandheden er jo, at det slet ikke kan lade sig gøre at lave den grønne omstilling i Danmark, hvis vi ikke får mange flere faglærte. Så bliver den ikke til noget.
Alene i industrien kommer der til at mangle 116.000 faglærte i 2030, hvis Danmarks skal reducere CO2-udledningen med 70 procent. Og det bliver endnu flere i fremtiden. En analyse fra Arbejderbevægelsens Erhvervsråd viser, at den grønne omstilling kræver 745.000 årsværk i 2050, hvoraf faglært arbejdskraft udgør 40 procent.
Unge skal ikke vælge gymnasiet, hvis Danmark skal nå klimamål
Tallene taler også for, at man bør se på, hvor mange der skal have lov til at gå i gymnasiet. Dansk Metal anbefaler, at 30 procent af en årgang bør tage deres ungdomsuddannelse på en erhvervsskole. I dag er det 20 procent. Det kan fx være ved at se på, hvor mange, der kan blive optaget på en gymnasial uddannelse.
- Vi skal have modet til at lede de unge mennesker derhen, hvor samfundet har behov for dem. Vi har bildt os ind, at al uddannelse er god uddannelse, men hvis vi skal lykkes med den grønne omstilling, så er en faglært uddannelse i mange tilfælde bedre end en tur på gymnasiet, siger formand Claus Jensen.
Pressekontakt: Lars Dinesen - Telefon: 2497 4609
Se alle ni anbefalinger her
Information om Dansk Metal
33 63 20 00https://www.danskmetal.dk/
Dansk Metal er en fagforening for ca. 108.000 lønmodtagere, der arbejder med it, teknik og mekanik.
Følg pressemeddelelser fra Dansk Metal
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dansk Metal
Regeringen forsømmer erhvervsuddannelserne i 2030-plan30.9.2022 09:05:47 CEST | Pressemeddelelse
Intentionerne er gode i den 2030-plan, som regeringen netop har fremlagt. Men pengene til erhvervsuddannelserne mangler fortsat – og det er en stor trussel mod den grønne omstilling og fremtidens velfærd.
Dansk Metal: Regeringens reform løser ikke grøn flaskehals26.9.2022 11:01:33 CEST | Pressemeddelelse
Regeringen har med ”Danmark kan mere III” lanceret en reform af universitetsuddannelserne for at styrke dimittendernes overgang til arbejdsmarkedet og beskæftigelse. Regeringen lægger samtidigt op til en omfordeling i uddannelsessystemet, som er helt nødvendig. Men i udspillet er det uklart, hvad provenuet skal gå til, og investeringerne kommer for sent, hvis Danmark skal gennemføre 70 procents-målsætningen i 2030.
Dansk Metal: Forbedring af arbejdsskadesystem vil beholde flere skadelidte i gode job23.9.2022 15:06:31 CEST | Pressemeddelelse
Ny politisk aftale om arbejdsskadesystemet har tiltrængt fokus på arbejdsmarkedstilknytning og sagsbehandlingstid.
Politikerne skal ikke udpege bestemte grupper17.9.2022 14:46:50 CEST | Pressemeddelelse
Mette Frederiksen har i dag foreslået, at SOSU’er skal have mere i løn under flere dele af uddannelsen. I den forbindelse udtaler Dansk Metals formand Claus Jensen:
Danmark bør gå rettens vej: EU overskrider rød linje13.9.2022 10:39:18 CEST | Pressemeddelelse
Dansk Metal er meget tilfreds med, at en samlet dansk fagbevægelse nu anbefaler regeringen at gå rettens vej for at ophæve EU’s direktiv om mindsteløn. Dansk Metal advarede som den første danske organisation mod mindstelønsforslaget helt tilbage i foråret 2019, da idéen til direktivet blev født.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022